На основу Решења Привредног суда у Београду 13.Ст.4902/2010 **(сада 2-Ст.4902/2010)** од **18.02.2011**. године покренут је поступак стечаја над стечајним дужником **''БИСЕР ГРАДЊА''** **доо Београд, Светогорска бр.25**, матични број:20122803, ПИБ:104226621, истим Решењем Привредног суда у Београду од 08.09.2011.године, одређен је даљи ток поступка БАНКРОТСТВОМ Решењем Привредног суда у Београду 21.Ст.4902/2010 (сада 2-Ст.4902/2010) oд 18.02.2012. године, у складу са чланoвима 131., 132. и 133. Закона о стечају (''Службени гласник Републике Србије'' број 104/2009, 99/2011., 71/2012) Националним стандардом број 5 – Национални стандард о начину и поступку уновчења имовине стечајног дужника (''Службени гласник Републике Србије'' број 13/2010), и на основу **сагласности ОДБОРА поверилаца од 12.10.2018.године**, стечајни управник

**''БИСЕР ГРАДЊА''** **д.о.о., Београд, Светогорска бр.25**, **у стечају матични број:20122803, ПИБ:104226621**

**О Г Л А Ш А В А**

**Продају стечајног дужника као правног лица методом ЈАВНОГ НАДМЕТАЊА**

|  |  |  |  |
| --- | --- | --- | --- |
| **Ред**  **број** | **ПРЕДМЕТ ПРОДАЈЕ ИМОВИНЕ ЈЕ ПРАВНО ЛИЦЕ ЧИЈУ ИМОВИНУ ПРЕДСТАВЉА НАБРОЈАНА ИМОВИНА У ЦЕЛИНИ 1 : Под а) ц) и д) све сходно процени Мај 2018.године.**  **а) Инвестиционе некретнине 30.644.149,00 динара**  **-односи се на ЛН бр.1340 и на ЛН бр.1208 К.О. Звездара**  **б) Удели и акције код зависних друштава 48.000,00 динара**  **д) Друга потраживања 10.553.000,00 динара** Под а) ц) и д) све сходно процени мај 2018.године | **Процењена вредност(динара)** | **Депозит**  **(20%)** |
| **ЦЕЛИНА 1** | **а) Инвестиционе некретнине** **30.644.149,00 динара**  **ц) Удели и акције код зависних друштава 48.000,00 динара**  **д)Друга потраживања**  **10.553.000,00 динара** | **41.245.149,00** | **8.249.030,00** |

**Предмет продаје је:** стечајни дужник **''БИСЕР ГРАДЊА''** **д.о.о. у стечају, Београд, Светогорска бр.25**, **матични број:20122803, ПИБ:104226621,** а по процени овлашћеног проценитеља Мај 2018.године.

**ПОЧЕТНА ЦЕНА: 20.622.574,50 динара (50% од процењене вредности)**

**ИЗНОС ДЕПОЗИТА: 8.249.030,00 динара**

**Начин продаје:** Продаја ће се извршити **јавним надметањем.**

Право на учешће у поступку продаје имају сва правна и физичка лица која:

**1.**након добијања профактуре, изврше уплату ради откупа продајне документације у износу од **100.000,00** динара (у цену није укључен ПДВ), на текући рачун стечајног дужника број: **310-205602-36** код НЛБ-банка а.д., Београд.;

Профактура се може преузети сваког радног дана у периоду од 10 до 14 часова, уз обавезну најаву стечајном управника на телефон 063/288-139.;

**2.**уплате **депозит** на текући рачун стечајног дужника број: **310-205602-36** код НЛБ-банка а.д., Београд**-** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје **(рок за уплату депозита је 04.08.2019. године) до 16:00 часова.**У случају да се као депозит положи првокласна банкарска гаранција, оригинал исте се ради провере мора доставити искључиво лично Стечајном управнику **најкасније 04.08.2019. године до 16:00 часова** по Београдском времену (GMT+1), У обзир ће се узети само банкарске гаранције које пристигну на назначену адресу у назначено време.

**3.**потпишу изјаву о губитку права на повраћај депозита. Изјава чини саставни део продајне документације.

Стечајни дужник се продаје у виђеном стању, а његова имовна се може разгледати након откупа продајне документације, сваким радним даном од 10 до 14 часова, а најкасније до 7 (седам) дана пре заказане продаје, уз претходни договор са стечајним управником.

Након уплате депозита, а најкасније 5 (пет) дана пре одржавања јавног надметања , потенцијални купци, ради правовремене евиденције, морају предати стечајном управнику **образац пријаве за учешће, доказ о уплати депозита, потписану Изјаву о губитку права на враћање депозита, Извод из регистра привредних субјеката** ако се ка потенцијални купац пријављује правно лице.

**Јавно надметање одржаће се дана 08.03.2019.године (ПЕТАК) у 12:00 часова** на адреси: **Улица** **Ваљевска бр.3 СТ-1А,Београд.**

**Регистрација учесника** почиње два сата пре почетка јавног надметања а завршава се 10 (десет) минута пре почетка јавног надметања, односно у периоду од 10 до 11:50 часова, на истој адреси.

Стечајни управник спроводи јавно надметање тако што:

1.региструје лица која имају право учешћа на јавном надметању (имају овлашћења или су лично присутни,

2.отвара јавно надметање читајући правила надметања,

3.позива учеснике да истакну понуду на оглашену цену, коју су спремни да плате,

4.одржава ред на јавном надметању,

5.проглашава купца када ниједна друга странка не истакне већу цену од последње понуђене цене,

6.потписује записник.

Купопродајни уговор се потписује у року од 3 (три) радна дана од дана одржавања јавног надметања. Проглашени купац је дужан да уплати преостали износ купопродајне цене у року од 8 (осам) дана од дана потписивања купопродајног уговора.

Свако лице лице које је стекло право на учешћа у складу са условима прописаним овим огласом губи право на депозит у складу са Изјавом о губитку права на враћање депозита.

Ако проглашени купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита, а за купца се проглашава други најбољи понуђач.

Учесницима који на јавном надметању нису стекли статус купца или другог најбољег понуђача депозит се враћа у року од 8 (осам) дана од дана јавног надметања.

Другом најбољем понуђачу на јавном надметању депозит се враћа у року од 20 (двадесет) дана од дана јавног надметања.

**Порезе и трошкове који произлазе из закљученог купопродајног уговора у целости сноси купац.**

**Oвлашћено лице: стечајни управник Горан Лабан , контакт телефон:063/288-139, E-mail.: laban@maksnet.org**